Λεοπολδίνα του Στέρνμπεργκ

Η Μαρία Λεοπολδίνα, γερμ.: Marie Leopoldine von Sternberg (11 Δεκεμβρίου 1733, Βιέννη – 1 Μαρτίου 1809, Φάλτισε) από τον Οίκο του Στέρνμπεργκ, ήταν πριγκίπισσα σύζυγος του Λιχτενστάιν από γάμο με τον πρίγκιπα Franz Joseph I. Σημειώνεται ότι ανήκε στον κύκλο συζητήσεων της Ελεονώρας του Λληχτενσταϊν, η οποία ενήργησε ως πολιτικός σύμβουλος του Ιωσήφ Β' της Γερμανίας.

 Βιογραφία 
Η Μαρία Λαοπολδίνα Βαλπουργία Εύα γεννήθηκε ως το 2ο παιδί και η μεγαλύτερη κόρη του Φραντς Φιλίππου κόμη του Στέρνμπεργκ (1708-1786) και της Λεοπολδίνης κόμισσας του Στάρεμπεργκ (1712-1800), μεγαλύτερης αδελφής του Γκέοργκ Άνταμ, πρίγκιπα του Στάρεμπεργκ. Η Μαρία Λεοπολδίνα παντρεύτηκε τον Φραγκίσκο Ιωσήφ Α΄ πρίγκιπα του Λήχτενσταϊν, στις 6 Ιουλίου 1750 στο Φάλτισε ή το Φέλτσμπεργκ. 

Μετά το τέλος τού συζύγου της το 1781, έζησε μόνιμα στη Βιέννη με τη μικρότερη κόρη της, Μαρία Γιοζέφα Ερμενεγίλδη.

Ανήκε στο σαλόνι ή στον κύκλο συζητήσεων πέντε πριγκιπισσών, με επικεφαλής την Ελεονώρα του Λήχτενσταϊν, η οποία ενεργούσε ως πολιτικός σύμβουλος του αυτοκράτορα Ιωσήφ Β', και που τον συναντούσε μια φορά την εβδομάδα (τέσσερις φορές την εβδομάδα μετά το 1780), για να συζητήσουν τις κρατικές υποθέσεις. Αυτός ο κύκλος αποτελείτο από την πριγκίπισσα Ελεονώρα του Λήχτενσταϊν (1745-1812), την πριγκίπισσα Μαρία Τζοζέφα φον Κλάρυ και Άλντρινγκεν (1728-1801), την πριγκίπισσα Μαρία Σιδωνία Κίνσκυ φον Γουσινίτς και Τέταου (1729-1815), την πριγκίπισσα Λεοπολδίνη του Λήχτενσταϊν (1733-1809), και τον κόμη Φραντς Mόριτς του Λάσυ (1725-1801) ο οποίος ήταν Αυστριακός στρατάρχης και ο επικεφαλής θησαυροφύλακας του Φραντς Ξάβερ Βόλφγκανγκ πρίγκιπα του Oρσίνι-Ρόζενμπεργκ (1723-1796).

 Οικογένεια 
Το ζεύγος είχε οκτώ παιδιά:
 Ιωσήφ Φραντς ντε Πάουλα ( Βιέννη, 6 Ιουλίου 1752 – Βιέννη, 17 Φεβρουαρίου 1754).
 Λεοπολδίνα Μαρία Άννα (Βιέννη, 30 Ιανουαρίου 1754 – Φρανκφούρτη, 16 Οκτωβρίου 1823), παντρεύτηκε στο Φέλσμπεργκ την 1η Σεπτεμβρίου 1771 τον Kάρολο  Εμμανουήλ λάντγκραβο της Έσσης-Ρότενμπουργκ, και είχε απογόνους, όπως ο:
 Βίκτωρ Αμεδαίος λάντγκραβος της Έσσης-Ρότενμπουργκ.
 Mαρία Αντωνία Αλοϋσία (Βιέννη, 14 Μαρτίου 1756 – Βιέννη, 1 Δεκεμβρίου 1821), μοναχή.
 Φραντς ντε Πάουλα Ιωσήφ (Βιέννη, 19 Μαΐου 1758 – Βιέννη, 15 Αυγούστου 1760).
 Άλοϋς Α΄ (1759-1805), πρίγκιπας του Λήχτενσταϊν.
 Ιωάννης Α΄ Ιωσήφ (1760-1836), πρίγκιπας του Λήχτενσταϊν.
 Φίλιππος Ιωσήφ Άλοϋς (Βιέννη, 2 Ιουλίου 1762 – Βιέννη, 18 Μαΐου 1802), άγαμος.
 Mαρία Γιοζέφα Ερμενεγίλδη (Βιέννη, 13 Απριλίου 1768 – Χύτελντορφ, 8 Αυγούστου 1845), παντρεύτηκε στη Βιέννη στις 15 Σεπτεμβρίου 1783 τον Nίκολαους, 7ο πρίγκιπα Εστερχάρτσυ φον Γκαλάντα (Βιέννη, 12 Δεκεμβρίου 1765 – 24 Νοεμβρίου 1833, Κόμο) και είχε απογόνους .

 Παραπομπές 

Αναφορές σε πηγές
 Adam Wolf: Fürstin Eleonore Liechtenstein, 1745–1812, nach Briefen und Memoiren ihrer Zeit. Βιέννη 1875
 Jacob von Falke: Geschichte des fürstlichen Hauses Liechtenstein. 3. Band, Βιέννη 1882.
 Raoul Auernheimer: Metternich. Staatsmann und Kavalier. München 1977, S. 37 f.
 Günther Ebersold: August Reichsfürst von Bretzenheim. Norderstedt 2004, S. 242 κ.εξ.
 Derek Beales: Joseph II. 2 Bände, Cambridge University Press 1987/2009, vor allem Band 1, S. 324–337, Abbildung 17a, Band 2, S. 20–25.
 Rebecca Gates-Coon: The Charmed Circle. Ο Joseph II και οι "Πέντε Πριγκίπισσες", 1765-1790. Purdue University Press, West Lafayette, Indiana 2015, unter anderem S. 2 (Abbildung), 120–127, 343 f. (heutiger Standort der archivalischen Quellen).

 Εξωτερικοί σύνδεσμοι 


Κατηγορία:Γερμανοί ευγενείς